《游育王山》
元代·月鲁不花

育王名刹古流传，灯火于今几百年。舍利有光垂半榻，雨花无数散诸天。

铁轮高揭晴轩外，玉几端临宝阁前。最忆能吟澹游叟，东湖先渡月波船。

作者简介：（1308—1366）蒙古逊都思氏，字彦明。顺帝元统元年进士。授将仕郎、台州路录事司达鲁花赤。建孔子庙，延儒士为师，以教后进。历监察御史，上疏言事，帝嘉纳之。升吏部侍郎，铨选于江浙，时称其公允。除吏部尚书，迁大都路达鲁花赤，以刚正称。后拜江南行御史台中丞，既而除浙西肃政廉访使。以地为张士诚所有，避往庆元，浮海北行，遇倭船，被害。谥忠肃。